ขอบคุณ NEDA ผู้ปิดทองหลังพระ
ผ้าป่าสามัคคีทอดถวายวัดมัชฌิมวัน บ้านดงกลาง อ.เขาสมิง จ.ตราด เพื่อสร้างห้องบรรยายธรรมะแก่เยาวชน เนื่องในโอกาส อายุ 60 ปี ของ ร.ต.อ.ดร.นิติภูมิธณัฐ มิ่งรุจิราลัย เมื่อ 5 กรกฎาคม 2562 ได้เงิน 500,000 บาท จึงขอประกาศเพื่อให้เพื่อนไลน์แอทไอดี @ntp5 และท่านผู้ร่วมถวายได้ร่วมอนุโมทนาบุญโดยพร้อมเพรียงกันครับ,12 พฤศจิกายน 2557 ครม.อนุมัติให้ สนง.ความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) หรือ สพพ. หรือ  ให้ความช่วยเหลือทางการเงิน 1,977 ล้านบาท แก่ สปป.ลาว สร้างถนนจากเมืองหงสา-บ้านเชียงแมน เมืองจอมเพชร แขวงหลวงพระบาง ระยะทาง 114 กิโลเมตร เป็นความช่วยเหลือแบบให้เปล่าร้อยละ 20 และเงินกู้ร้อยละ 80 อัตราดอกเบี้ยร้อยละ 1.50 ต่อปี โดยมีเงื่อนไขต้องใช้ผู้รับเหมาและที่ปรึกษาที่เป็นนิติบุคคลไทย และต้องใช้สินค้าและบริการจากไทยไม่น้อยกว่าร้อยละ 50,พ.ศ.2559 ร.ต.อ.ดร.นิติภูมิธณัฐและทีมงานรายการเปิดเลนส์ส่องโลกทางช่อง 3 ไปดูการก่อสร้าง โดยออกจากด่านห้วยโก๋น จ.น่าน ไปหลวงพระบาง เดิมต้องใช้เส้นทางอื่นที่ใช้เวลานานถึง 6 ชั่วโมง,พ.ศ.2562 เส้นทางสายนี้เสร็จแล้ว ใช้เวลาเดินทางเพียง 3 ชั่วโมง,อดีต น่านเป็นจังหวัดหลังบ้าน ปัจจุบัน น่านเปลี่ยนสถานะเป็นจังหวัดหน้าบ้านไปแล้วครับ เป็นเมืองหน้าบ้านไปสู่หลวงพระบางซึ่งเป็นเมืองที่ได้รับการขึ้นทะเบียนเป็นเมืองมรดกโลก,ผมอยากให้จับตาดูเศรษฐกิจของน่านให้ดี ด้านที่จะบูมตูมตามจนเรานึกกันไม่ถึงเลยก็คือการท่องเที่ยวและบริการ เพราะหลวงพระบางเป็นเมืองมรดกโลกจึงจะเข้าไปสร้างโรงงานผลิตสินค้าในเมืองได้ยากมาก ทางออกที่ดีที่สุดเลยก็คือ การมาตั้งโรงงานในจังหวัดน่าน หรือตั้งตามเส้นทางจากด่านห้วยโก๋น เมืองเงิน เมืองหงสา บ้านเชียงแมน เมืองจอมเพชร แขวงหลวงพระบาง ได้สินค้าแล้วก็เอาไปขายให้นักท่องเที่ยวที่หลวงพระบาง,เมื่อก่อน เราไปผลิตอะไรแถวนี้ไม่มีทางคุ้ม เพราะผลิตแล้วไม่รู้ว่าจะเอาไปขายที่ไหน แต่ตอนนี้ผลิตได้แล้วก็เอาสินค้าใส่รถ วิ่งไปบนถนนที่ช่วยสร้างโดยเนด้า เพื่อเอาไปขายที่หลวงพระบาง ผู้อ่านท่านเชื่อผมเถิด ว่าต่อไปพื้นที่ทางแถบนี้จะดีทั้งใช้ผลิตสินค้าเกษตร ทั้งอุตสาหกรรมการเกษตร และทั้งการผลิตและการส่งสินค้าอุปโภคบริโภค,มีถนนสายใหม่แล้ว ก็ต้องมีสถานีให้บริการน้ำมัน มีสถานที่ขายสินค้า มีร้านชากาแฟ ร้านขายของที่ระลึก ฯลฯ เขียนให้เข้าใจง่ายก็คือ พอถนนเกิด สิ่งดีงามก็ตามมาเป็นพวง,จังหวัดน่านไม่ได้เปลี่ยนสถานะไปเป็นหน้าบ้านของลาวเท่านั้นนะครับ จากหลวงพระบางยังมีเส้นทางอย่างดีที่สามารถต่อไปเวียดนามและจีน ผลิตสินค้าใดในจังหวัดน่าน ขนส่งเอาไปขายในเมืองจีนก็สะดวก คนจีนทางตอนใต้มีหลายร้อยล้าน ผลิตเท่าใดก็ไม่พอขาย,เพราะโดนตะวันตกเล่นงานเอาบ่อยๆ คนจีนสมัยนี้จึงเริ่มเบื่อพวกฝรั่งมังค่าและหันมาท่องเที่ยวภายในประเทศกับประเทศรอบบ้าน สมัยก่อนตอนโน้น การเดินทางด้วยรถยนต์จากน่านไปจีน จากจีนมาน่านทำแทบไม่ได้เลย ใครตะโกนว่าข้าจะนั่งรถยนต์ไปเมืองจีนโดยเริ่มที่จังหวัดน่าน ไอ้คนนั้นไม่โม้ก็บ้าละครับ แต่ปัจจุบันทุกวันนี้ทำได้แล้ว, หรือ สพพ. ที่มีชื่อเต็มว่า สำนักงานความร่วมมือพัฒนาเศรษฐกิจกับประเทศเพื่อนบ้าน ทำงานเพื่อชาติไว้เยอะมาก แต่ไม่ค่อยมีคนรู้จัก ผู้อำนวยการอย่างท่านพีรเมศร์ วุฒิธรเนติรักษ์และเจ้าหน้าที่เนด้าทุกท่านก็ขยันขันแข็งทำงานกันตัวเป็นเกลียวหัวเป็นนอต เนด้าเป็นองค์กรของแท้ที่บู้ทมูลค่าการค้าชายแดนแต่ละแห่งจากปีละไม่กี่สิบล้าน เพิ่มไปเป็นปีละหลายหมื่นล้านบาท ตอนนี้ที่ขายได้กันถึงด่านละหลายหมื่นล้านนี่ เพราะเนด้าไปสร้างถนนเชื่อมเอาไว้ให้ทั้งนั้น,ท่านที่อยากเห็นเส้นทางสายนี้ หลังจากวันพุธที่ 10 กรกฎาคม 2562 ไปแล้ว ท่านเข้าไปดูในยูทูบได้ที่ ,www.youtube.com/c/Nitiphumthanatmingrujiralai, เข้าไปแล้วอย่าลืมช่วยกด subscribe ให้ด้วยนะครับ.,นิติการุณย์ มิ่งรุจิราลัย,songlok1997@gmail.com
ผ้าป่าสามัคคีทอดถวายวัดมัชฌิมวัน บ้านดงกลาง อ.เขาสมิง จ.ตราด เพื่อสร้างห้องบรรยายธรรมะแก่เยาวชน เนื่องในโอกาส อายุ 60 ปี ของ ร.ต.อ.ดร.นิติภูมิธณัฐ มิ่งรุจิราลัย เมื่อ 5 กรกฎาคม 2562
NEDA,สำนักงานความร่วมมือพัฒนาเศรษฐกิจกับประเทศเพื่อนบ้าน,เศรษฐกิจจังหวัดน่าน,น่าน,หลวงพระบาง,นิติการุณย์ มิ่งรุจิราลัย,เปิดฟ้าส่องโลก,ข่าวทั่วไป